**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS 2019 M. LIEPOS 25 D. SPRENDIMO NR. B1-162 „DĖL MOLĖTŲ RAJONO SAVIVALDYBĖS BENDRUOMENINIŲ ORGANIZACIJŲ TARYBOS NUOSTATŲ PATVIRTINIMO“ PAKEITIMO**

2021 m. sausio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos bendruomeninių organizacijų plėtros įstatymo Nr. XIII-1774 8 straipsnio pakeitimo įstatymu,

Molėtų rajono savivaldybės taryba nusprendžia:

1. Pakeisti Molėtų rajono savivaldybės bendruomeninių organizacijų tarybos nuostatus, patvirtintus Molėtų rajono savivaldybės tarybos 2019 m. liepos 25 d. sprendimu Nr. B1-162 „Dėl Molėtų rajono savivaldybės bendruomeninių organizacijų tarybos nuostatų patvirtinimo“ (toliau – Nuostatai):

1.1. pakeisti Nuostatų 4.8 punktą ir jį išdėstyti taip:

„4.8. Savivaldybės BO taryba sudaroma savivaldybės tarybos sprendimu laikantis šio principo: ne daugiau kaip 1/2 šios tarybos narių sudaro savivaldybės institucijų ir įstaigų atstovai ir ne mažiau kaip 1/2 tarybos narių sudaro BO, veikiančių savivaldybės teritorijoje, atstovai. Savivaldybės BO tarybos kadencijos trukmė yra 3 metai. Savivaldybės BO tarybos sudėtį ir nuostatus tvirtina savivaldybės taryba.“;

1.2. papildyti Nuostatus 4.9 punktu:

„4.9. BO atstovus į savivaldybės BO tarybą deleguoja Molėtų rajono savivaldybės teritorijoje veikianti ir ne mažiau kaip 1/2 savivaldybės teritorijoje veikiančių BO vienijanti organizacija, kuri nustato deleguojamų atstovų skaičių. Jeigu Molėtų rajono savivaldybės teritorijoje tokios organizacijos nėra, savivaldybės administracijos direktorius organizuoja BO atstovų rinkimus. Tokiu atveju BO taryba sudaroma iš 11 narių laikantis šio principo: ne daugiau kaip 1/2 šios tarybos narių sudaro savivaldybės institucijų ir įstaigų atstovai ir ne mažiau kaip 1/2 tarybos narių sudaro BO, veikiančių savivaldybės teritorijoje, atstovai.“;

1.3. pakeisti Nuostatų 5.1 papunktį ir jį išdėstyti taip:

„5.1. savivaldybės administracija organizuoja 6 BO atstovų rinkimus į BO tarybą. Informacija apie organizuojamus rinkimus skelbiama savivaldybės interneto svetainėje www.moletai.lt. Juridinį statusą turinčios BO raštu (galima pateikti skenuotą raštą elektroninėmis priemonėmis) pasiūlo po vieną atstovą. Jeigu pasiūloma daugiau asmenų, organizuojamas BO atstovų susirinkimas, kurio metu balsavimo būdu išrenkami 6 BO atstovai į BO tarybą. Susirinkimui pirmininkauja savivaldybės atstovas. Atstovauti BO susirinkime turi teisę BO vadovas ar jo įgaliotas asmuo, pateikęs BO vadovo pasirašytą įgaliojimą. Balsuojant kiekviena BO turi po vieną balsą. Rinkimai laikomi įvykusiais, jeigu juose balsavo ne mažiau kaip 1/2 savivaldybės teritorijoje veikiančių BO. Išrinktais laikomi daugiausiai balsų surinkę kandidatai.“;

1.4. pakeisti Nuostatų 21 punktą ir jį išdėstyti taip:

„21. Savivaldybės administracija savivaldybės interneto svetainėje skelbia BO tarybos veiklą reglamentuojančius teisės aktus, jos veiklos planus, posėdžių darbotvarkes, posėdžių protokolus ir kitą informaciją apie BO tarybą ir jos veiklą.“;

1.5. papildyti Nuostatus 221 punktu:

„22¹. Savivaldybės tarybos sprendimu, kuriam pritarė ne mažiau kaip 1/2 teritorijoje veikiančių bendruomeninių organizacijų, savivaldybės nevyriausybinių organizacijų tarybai gali būti pavesta atlikti ir savivaldybės bendruomeninių organizacijų tarybos funkcijas.“.

2. Nustatyti, kad Molėtų rajono savivaldybės bendruomeninių organizacijų tarybos nuostatų 4.9 punkto nuostatos taikomos sudarant naują bendruomeninių organizacijų tarybą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras